Obecný úrad       913 05  Adamovské Kochanovce
Z Á P I S N I C A

z plánovaného zasadnutia obecného zastupiteľstva 

konaného dňa 26. 8. 2019
Prítomní: Starosta obce:  Ing. Michal Križan
                  Poslanci: JUDr. Renáta Jánska, Ing. Mária Pavlíková, Juraj Švikruha, Ing. Martin Tomka, Ján Vido

Hlavný kontrolór obce: Ing. Viktor Kollár
Ospravedlnení: Vladimír Dvořák, Martin Čičo
Neospravedlnení: 0 
Za overovateľov zápisnice určil Ing. Martina Tomku, Juraja Švikruhu.
Písaním zápisnice poveril Annu Gagovú. 
Program:       1. Otvorenie



2. Kontrola uznesení



3. Správa o finančnej situácii OcÚ



4. Správa hlavného kontrolóra obce za I. polrok 2019



5. Úprava rozpočtu rozpočtovým opatrením č. 4/2019


6. VZN č. 2/2019, ktorým sa mení VZN č. 1/2019 o výške príspevku za pobyt 
                           dieťaťa v MŠ a výške príspevku na čiastočnú úhradu a podmienky úhrady 
                           v školske jedálni


7. Prerokovanie nájmu nebytových priestorov


8. Rôzne



9. Diskusia


     10. Záver
     Starosta obce otvoril riadne zasadnutie OZ. Privítal všetkých prítomných a skonštatoval, že je prítomná nadpolovičná väčšina poslancov a zasadnutie je uznášaniaschopné. Prezenčná listina tvorí prílohu zápisnice. Dal hlasovať o programe plánovaného zasadnutia OZ.
Hlasovanie:  za: JUDr. Renáta Jánska, Ing. Mária Pavlíková, Juraj Švikruha, Ing. Martin 
                           Tomka, Ján Vido
 proti: 0  

        
 zdržali sa: 0

2. Kontrola uznesení
     Uznesenie č. 34/2018 a 22/2019 – zámenná zmluva obce a Trenčianskeho samosprávneho kraja bola dopĺňaná, prevod vlastníctva je v procese.
Uznesenie č. 12/2019 – Darovacia zmluva na parcelu č. 357 bola podaná na Okresný úrad Trenčín na zápis vlastníctva.  

Uznesenie č. 19/2019 – Zmluva o financovaní výstavby Miestnej komunikácie a chodníka – Vetva A s finančnou spoluúčasťou Ing. Jána Horňáka a manželky Ing. Petronely Horňákovej bola manželmi podpísaná, zároveň aj SPF podpísal majetkový prevod vlastníctva, zmluva zatiaľ obci nebola doručená. Následne bude vydané stavebné povolenie.     

Uznesenie č. 20/2019 – Zmluva o financovaní výstavby Miestnej komunikácie a chodníka – Vetva B s finančnou spoluúčasťou bola všetkými účastníkmi podpísaná.    

Uznesenie č. 30/2019 ku kontrole plnenia uznesení

OZ   b e r i e   na vedomie správu starostu obce o kontrole plnenia uznesení.
Hlasovanie:  za: JUDr. Renáta Jánska, Ing. Mária Pavlíková, Juraj Švikruha, Ing. Martin 
                          Tomka, Ján Vido                                   
        
proti: 0  

       
zdržali sa: 0

3. Správa o finančnej situácii obce
     Správu predniesol starosta obce. Informoval poslancov o stave finančných prostriedkov na  účte obce a v pokladni, správe a výbere daní a poplatkov, o podaných žiadostiach o dotácie. K dnešnému dňu eviduje už len 2 neplatičov, v prípade neuhradenia sa nedoplatky postúpia na exekučné konanie.
Uznesenie č. 31/2019 k správe o finančnej situácii obce
OZ  b e r i e  na vedomie správu starostu obce o finančnej situácii obce.
Hlasovanie:  za: JUDr. Renáta Jánska, Ing. Mária Pavlíková, Juraj Švikruha, Ing. Martin 
                           Tomka, Ján Vido                                   
        

proti: 0  

       
zdržali sa: 0

4. Správa hlavného kontrolóra obce za I. polrok 2019
     Hlavný kontrolór obce Ing. Viktor Kollár prečítal poslancom správu o nakladaní s finančnými prostriedkami obce za I. polrok 2019. Správa tvorí prílohu zápisnice. 

Uznesenie č. 32/2019 k  Správe hlavného kontrolóra obce o nakladaní s finančnými prostriedkami obce za I. polrok 2019
OZ  b e r i e  na vedomie Správu hlavného kontrolóra obce o nakladaní s finančnými prostriedkami obce za I. polrok 2019.

Hlasovanie:  za: JUDr. Renáta Jánska, Ing. Mária Pavlíková, Juraj Švikruha, Ing. Martin 
                          Tomka, Ján Vido                                   
        

proti: 0  

       
zdržali sa: 0

5. Úprava rozpočtu rozpočtovým opatrením č. 4/2019
     Rozpočtové opatrenie k úprave rozpočtu predniesol starosta obce, ktorý jednotlivé úpravy poslancom zdôvodnil. Rozpočet je vyrovnaný, tvorí prílohu zápisnice. 

     Podal pripomienku na presunutie sumy 25,- EUR na nákup drobného materiálu pre DHZ Adamovské Kochanovce, o ktorej dal hlasovať.
Hlasovanie:  za: JUDr. Renáta Jánska, Ing. Mária Pavlíková, Juraj Švikruha, Ing. Martin 

                           Tomka, Ján Vido                                   
        

proti: 0  

       
zdržali sa: 0

     Uznesenie č. 33/2019 k úprave rozpočtu rozpočtovým opatrením č. 4/2019

OZ  s c h v a ľ u j e  úpravu rozpočtu rozpočtovým opatrením č. 4/2019 s pripomienkou, ktorá bude zapracovaná. 
Hlasovanie:  za: JUDr. Renáta Jánska, Ing. Mária Pavlíková, Juraj Švikruha, Ing. Martin 
                           Tomka, Ján Vido                                   
        

proti: 0  

       
zdržali sa: 0

6. VZN č. 2/2019, ktorým sa mení VZN č. 1/2019 o výške príspevku za pobyt dieťaťa v MŠ a výške príspevku na čiastočnú úhradu a podmienky úhrady v školskej jedálni
     Starosta obce informoval poslancov o zmene finančných pásiem Ministerstva školstva, vedy, výskumu a športu SR na nákup potravín a o potrebe upraviť finančné pásma vo VZN. 

Zároveň vzniesol pripomienku na časové odhlasovanie obedov a doplnenie poplatku pre neodhlásených stravníkov, o ktorej dal hlasovať. Štátny poplatok 1,20 EUR za obed nie je možné čerpať v prípade neprítomnosti dieťaťa v MŠ.
Hlasovanie:  za: JUDr. Renáta Jánska, Ing. Mária Pavlíková, Juraj Švikruha, Ing. Martin 
                          Tomka, Ján Vido                                   
        

proti: 0  

       
zdržali sa: 0

     Uznesenie č. 34/2019 - VZN č. 2/2019, ktorým sa mení VZN č. 1/2019 o výške príspevku za pobyt dieťaťa v MŠ a výške príspevku na čiastočnú úhradu a podmienky úhrady v školskej jedálni

OZ  s c h v a ľ u j e  VZN č. 2/2019, ktorým sa mení VZN č. 1/2019 o výške príspevku za pobyt dieťaťa v MŠ a výške príspevku na čiastočnú úhradu a podmienky úhrady v školskej jedálni s pripomienkou, ktorá bude zapracovaná.
Hlasovanie:  za: JUDr. Renáta Jánska, Ing. Mária Pavlíková, Juraj Švikruha, Ing. Martin 
                          Tomka, Ján Vido                                   
        

proti: 0  

       
zdržali sa: 0
7. Prerokovanie nájmu nebytových priestorov
     Súčasný nájomca nebytových priestorov budovy so súpisným číslom 269, Adamovské Kochanovce doručil žiadosť o ukončenie nájmu vo vlastníctve obce. V zmysle nájomnej zmluvy mu plynie výpovedná lehota 6 mesiacov. Ukončenie nájmu bude k 31.12.2019. Starosta obce predložil poslancom OZ ekonomickú kalkuláciu a vplyv prenájmu nehnuteľnosti na rozpočet obce vyčíslil na cca 6 000,- EUR. Požiadal poslancov o ich názor ako s danou nehnuteľnosťou naložiť.

     - poslanci navrhli zverejniť nájom nebytových priestorov podľa zákona o majetku obcí 

Uznesenie č. 35/2019  k prenájmu nebytových priestorov 

OZ: a)  s c h v a ľ u j e   v súlade s § 9a ods. 9  zákona č. 138/1991 Zb. o majetku obcí v platnom znení prenájom nehnuteľného majetku obce a to: nebytových priestorov budovy so súpisným číslom 269, Adamovské Kochanovce, na parcele registra KN-C, číslo 16, k. ú. Adamovské Kochanovce. Priestory sú určené na obchodné, reštauračné a kancelárske účely vo výmere 84,2 m2 za cenu 21,00 EUR/m2, skladové priestory 61,7 m2 za cenu 10,50 EUR/m2, na dobu 5 rokov s inflačnou doložkou od 1.1.2020. Do nájmu nie sú zahrnuté náklady za energie a ostatné služby spojené s chodom prevádzky.

       b) p o v e r u j e  Obecný úrad Adamovské Kochanovce zverejniť zámer a spôsob prenájmu uvedeného majetku na úradnej tabuli obce a internetovej stránke obce do doby chválenia prenájmu na ďalšom plánovanom zasadnutí OZ.  
Hlasovanie:  za: JUDr. Renáta Jánska, Ing. Mária Pavlíková, Juraj Švikruha, Ing. Martin 

                           Tomka, Ján Vido                     
          
     

     
         proti: 0  

                    zdržali sa: 0

8. Rôzne
     Starosta obce informoval:
-  betónová cesta v časti Majer nie je v súlade s projektovou dokumentáciou. Stavebný úrad vykonal dohľad a treba požiadať o zmenu stavebného povolenia, resp. odstrániť liaty betón a postupovať v zmysle stavebného povolenia. AXOR, s.r.o. vykonal testy hrúbky betónového podložia, aby preukázal dostatočnú stabilitu podložia. Výsledky boli 5,5 cm, 6cm, 9,5 cm, čo nezodpovedá norme a v prípade zaliatia asfaltom cesta bude praskať a asfalt sa droliť.  
- vypísanom výberovom konaní na zhotoviteľa miestnej komunikácie, chodníka a výkopov pre splaškovú kanalizáciu v lokalite Dúžavina. Ukončené bude 9. septembra 2019. 
- o výmene vchodových dverí na budove 269, nutnej výmene drevených okien na DS, s čím poslanci súhlasili,
- obec vedie viac priestupkových  konaní, ktoré rieši právnická firma,
- navrhol poslancom stretnutie, kde by sa otvorila diskusia riešenia sociálnych služieb a nastavenia poplatkov za komunálny odpad a dane

- obec dostala ponuku na zhotovenie fotografií obce v jesennom období v sume cca 220,- EUR, s čím poslanci súhlasili, ďalšia ponuka bola na článok o obci do novín My Trenčianske noviny s cene 80,- EUR, s čím poslanci nesúhlasili,
- ďalej bude treba upraviť VZN o prijímaní detí do materskej školy.
9. Diskusia
  - Ing. Mária Pavlíková upozornila, že niekedy sa na ihrisku CŠA svieti aj v noci, či by nebolo dobré namontovať tam časový spínač,

- Ján Vido navrhol upozorňovať užívateľov a až následne svetlá zamykať a určiť cca. 3 správcov, upozornil, že treba vyvesiť nový prevádzkový poriadok,

- Ing. Martin Tomka sa informoval v akom stave je chodník na Melčice

- Ing. Emília Kontrová  poďakovala poslancom za dotáciu, zaujímala sa ako pokračuje riešenie zariadenia pre seniorov, či sa nedá zabezpečiť strava pre seniorov priamo v obci, či sa pripravuje monografia obce, opäť upozornila na dvere kultúrneho domu, ktoré sa ťažko otvárajú a tiež potrebu madiel v kultúrnom dome. Informovala poslancov o príprave schôdze ZO JDS, ktorá oslávi tento rok 20-te výročie založenia.
Odpovedal starosta:

- namontovanie časového spínaču by bolo problematické a drahé, spotreba energie nie je vysoká,

- územné rozhodnutie na chodník je tesne pred vydaním, pripravuje sa geometrický plán a následne majetkové vysporiadanie pozemkov,  
- obec má rozpracovaných 7 projektov, na ktoré sú potrebné finančné prostriedky, zariadenie pre seniorov sa musí riešiť spoločne s okolitými obcami, variť stravu pre seniorov priamo v obci by bolo finančne náročné, na zateplenie obecného úradu a časti kultúrneho domu je podaný projekt, v rámci ktorého by sa vymenili aj dvere, madlá sú objednané aj do domu smútku a budú namontované v jesenných mesiacoch. Podklady pre monografiu obce sa zatiaľ nepripravujú, najskôr je nevyhnutné dokončenie zápisov do kroniky obce. 
10. Záver

Po vyčerpaní programu starosta obce Ing. Michal Križan poďakoval prítomným za účasť a zasadnutie OZ ukončil.

Zapisovateľka:   Anna Gagová                    ..........................................

Overovatelia:      Ing. Martin Tomka           ..........................................
                            Juraj Švikruha                  ...........................................                                                                          

                                                                                                                   Ing. Michal Križan
                         starosta obce                                                                                                  

